Държавен вестник, бр. 92, 2025 г., стр. 17

БРОЙ  92	
Д Ъ Р Ж А В Е Н  В Е С Т Н И К 	
СТР.  17   
9. номер на сертификата за акредитация на 
лабораторията по чл. 26, която е извършила 
анализа на почвените проби;
10. вида на обработка на почвата, чрез 
подходящи техники за култивиране, както 
е посочено в ДЗЕС 5, утвърден по реда на 
чл. 55 от ЗПЗП;
11. избрания начин за поддържането на 
почвена покривка при изпълнение на ан­
гажимента в съответствие с условията по 
ДЗЕС 6, утвърден по реда на чл. 55 от ЗПЗП.
(5) През втората и третата година на 
изпълнение на ангажимента земеделските 
стопани предоставят План за управление на 
хранителните вещества, изготвен по реда на 
ал. 2, по образец, утвърден от изпълнителния 
директор на ДФЗ, като включва най-малко 
информацията по ал. 4, т. 1, 2, 3, 5, 6, 7, 10 
и 11.
Чл. 25. (1) Почвените проби по чл. 24, ал. 2 
се вземат в срока по чл. 24, ал. 3 по методи 
съгласно български, международни стандарти 
или по валидирани вътрешноведомствени 
методи в съответствие с предоставената 
акредитация. 
(2) Вземането на почвени проби се извърш­
ва от съответните акредитирани лаборатории:
1. вписани в публичния регистър на акре­
дитираните ООС на Изпълнителна агенция 
„Българска служба за акредитация“ съгласно 
чл. 17 от Закона за националната акредитация 
на органи за оценяване на съответствието; или
2. акредитирани от чужди органи по ак­
редитация в съответствие с чл. 5а от Закона 
за националната акредитация на органи за 
оценяване на съответствието.
Чл. 26. (1) Анализът на почвата по чл. 24, 
ал. 2 включва най-малко информация за 
киселинност (рН), азот (mg/kg), фосфор и 
калий, както и информация за акредитира­
ната лаборатория с обхват на акредитация за 
посочените показатели, която го е извършила. 
(2) Анализът на почвата по чл. 24, ал. 2 
се извършва от съответните акредитирани 
лаборатории, вписани в публичния регистър 
на акредитираните ООС на Изпълнителна 
агенция „Българска служба за акредитация“.
Чл. 27. Земеделският стопанин предоставя 
в ДФЗ в годината на подаване на заявление за 
подпомагане чрез СЕУ в периода от 1 август 
до 30 септември:
1. информация за идентифициране на 
взетата почвена проба, вида/метода и датата 
на пробовземане;
2. копие на документ/протокол за пробо­
вземане, издадени от акредитирана лабора­
тория по чл. 25;
3. географски цифрови данни за геолока­
лизацията на взетите почвени проби за всеки 
земеделски парцел, заявен по интервенцията, 
с допустимо до 10 на сто отклонение при 
географско припокриване на площта между 
заявената площ и площта на пробовземане, 
идентифицирана в информацията по т. 2; 
4. копие на анализа на почвата по чл. 26.
Чл. 28. (1) Земеделският стопанин предос­
тавя в ДФЗ чрез СЕУ в годината на подаване 
на заявление за подпомагане в период от 
1 август до 30 септември опис на пробовзе­
тата площ.
(2) Описът по ал. 1 е по образец, утвър­
ден от изпълнителния директор на ДФЗ, и 
съдържа най-малко данните по чл. 27.
Раздел III
Общи правила за извършване на ротация
Чл. 29. Допустими за участие площи по 
интервенцията са обработваема земя, на 
която се отглеждат следните групи култу­
ри: зърнено-житни култури, зърнено-бобови 
култури, маслодайни култури, медицински 
и ароматни култури, едногодишни фуражни 
култури, многогодишни фуражни култури и 
площи с угари.
Чл. 30. (1) Земеделският стопанин изпъл­
нява дейностите по интервенцията на обра­
ботваема земя, на която ежегодно отглежда 
не по-малко от четири различни земеделски 
култури от групите по чл. 29.
(2) Трите основни земеделски култури по 
ал. 1 (културите с най-голяма площ) не могат 
да надвишават 90 на сто от заявената площ 
по интервенцията.
(3) Държавен фонд „Земеделие“ при изчис­
ленията по ал. 2 взема предвид площта на 
земеделската култура, изцяло засегната от 
настъпването на обстоятелствата по чл. 3, 
параграф 1, буква „а“ и „в“ от Регламент (ЕС) 
2021/2116.
Чл. 31. Площите, оставени под угар, не 
могат да са част от културите по чл. 30, ал. 2.
Раздел IV
Условия за неодобрение на участие
Чл. 32. (1) Държавен фонд „Земеделие“ 
може да не одобри за участие в многогодишни 
ангажименти заявления за подпомагане по 
интервенцията, за които е установено, че:
1. не са налични финансови средства по 
чл. 67, ал. 2 от ЗПЗП;
2. не е спазено условие от заповедта по 
чл. 4;
3. не са получили над минималния или 
равен на минималния брой точки след оцен­
ката и подбора по чл. 11;
4. не са предоставени данни, информация 
и документи по чл. 24 – 28;
5. не са спазени условията по чл. 29 – 31;
6. след извършени административни про­
верки и/или проверки на място е установено 
намаление под минималния брой точки и 
определения брой точки по чл. 12, т. 3.